পরিকল্পনা কমিশনের আইএমইডির দ্বিতীয় পর্যায়ের মূল্যায়ন প্রতিবেদনে বলা হয়, পার্বত্য চট্টগ্রামের দুর্গম অঞ্চলগুলোতে আরো চার হাজার পাড়াকেন্দ্র স্থাপন করা দরকার। আর কিছু দুর্গম এলাকায় টিকাদান কর্মসূচির বিস্তৃতি আশানুরূপ নয় এবং এখানে স্বাস্থ্যসেবা পৌঁছানো খুবই কঠিন। অর্থ বিভাগের জনবল নির্ধারণ কমিটির প্রতিবেদনে পাড়াকর্মী ও মাঠ সংগঠকের সম্মানী এবং আবাসিক বিদ্যালয়ের শিক্ষক ও কর্মচারীদের বেতনভাতা সুপারিশকৃত নয়। প্রকল্পের আওতায় সাড়ে চার হাজার জন পাড়াকর্মী এবং ৪৫০ জন মাঠ সংগঠকের সম্মানী এবং ১৬০ জন শিক্ষক ও কর্মচারীর বেতনভাতা প্রদানে যেন কোনো রকম বিঘ্ন না হয়, সে জন্য অর্থ বিভাগের সম্মতি নেয়ার সুপারিশ করা হয়েছে।